text:
Recientemente, Aruba tabata den gara di e grandioso Flip Flop Festival. Pa ser exacto durante tres dia largo. Cuminsando cu e pre-party den Emotions cu Shermanology, sigi pa e evento principal na Bushiri Beach Arena y clausurando cu e fiesta na pool di Aruba Renaissance Hotel.
E evento principal riba diasabra a logra di atrae miles di hende pa disfruta di e. o. Rick Ross, Morgan Heritage, Konshens y otronan como parti di un e festivalnan riba beach di mas grandi den Caribe.
Cada un banda y DJ tanto internacional como local a sa di atrae nan fanaticonan kendenan a disfruta di bon musica acompaña pa un espectaculo di sonido y luz unico di Elite Productions & Entertainment.
E localidad mes esta Bushiri Beach Arena a resulta hopi apto y gusta pa e publico unda cu por a move cu tur trankilidad den e diferente areanan incluyendo e area di cuminda, bar, hookah lounge y e area interactivo di CMB. E banco a introduci nan servicio di E-Amigo via Whatsapp na e evento.
Por a nota tambe bastante turista internacional cu tabata presente. Combersando cu algun di nan por a deduci cu varios a biaha pa e evento y otronan tabata na Aruba caba. A topa cu hendenan di Corsou, Boneiro, Sint Maarten, Merca (Miami y New York), Hulanda y Suecia.
Por mira atras riba un festival hopi exitoso cual a crece den un evento cu ta tuma lugar durante ful un fin di siman. Aperas cu miles di hende a atende ta mira cu e festival tin hopi potencial pa sigui crece tanto local como internacionalmente.
Hopi ta e peticionan cu a drenta pa cu artistanan cu e publico lo kier mira den un eventual di 8 edicion otro aña. Elite Productions lo evalua tur esakinan p’asina mira kico lo por ta e miho atraccion si dicidi di sigi otro aña.
Di parti di e organisacion un danki grandi ta bay na tur patronisador, autoridadnan local, empleadonan, musiconan, dj’s, y tur otro cu tabata parti di e ekipo di mas di 200 persona cu a traha riba e proyecto di Flip Flop 2017.


c: text/html

text:
Den luna di februari Aruba Softball Bond a reuni cu pre seleccion masculino, kendenan a inicia cu entrenamento di imediato. Despues cu presidente Endy Croes a splika e trayecto di preparacion p’asina Aruba bay busca clasificacion na Republica Dominicana den luna di september e pre selecion aki a sali train cu hopi motivacion. Alrededor di 22 a 24 atleta contantemente ta raporta na campo di entrenamento.
Dirigentenan di Aruba tabata un di e impulsadornan grandi riba nivel internacional pa por a logra cómbense organisadornan di campeonato Centro Americano y Del Caribe un cupo extra pa islanan. Normalmente ta 6 pais lo clasifica pero e aña aki decision a cay cu lo clasifica 7 pais.
Pre Seleccion trahando actualmente 2 ves pa siman 3 ora y pronto lo subi e intensidad na 4 y despues 5 ves pa siman. Manera Endy a splica cu nada na e mundo aki no ta bin por nada sino cu trabou duro, dedicacion, disciplina y determinacion pa bo por logra. Aruba desde Status Aparte nunca a logra clasifica un Teamsport pa Juegos Centro Americano y Del Cariba.
Esaki ta mustra un oportunidad unico pero tur cos ta keda den man di propio atletanan con duro nan deseo ta pa traha.
Un ehempel di un di e atletanan di mas grandi y exitoso na mundo. E landador Michael Phelps.
E meneer aki pa e por a logra di kibra tur records a splika cu pa bo bira mihor ta un cuestion di training over y over y ripiti locual bo mester haci tur dia den gran cantidad cu e mihor tecnica. Asina so bo por keda perfeciona y master bo deporte pa bo por bira mihor y competi.
Micheal a prepara su mes 5 aña largo tur dia esta 7 ves pa siman lantando 6:30am tur mainta y a traha minimo 3 ora y maximo 6 ora den pool pa dia.
Ademas, 4 pa 5 dia pa siman a traha den gym algun ora. Michael tabata landa 80 km pa siman. Esaki a condusi na 23 medaya di oro y e mihor di mundo. Lokual nos kier splica ta cu si bo kier logra algo bo mester traha duro pe. ASB ta kere sigur den nos talentonan y awor ta e cuestion con hopi e deso di cada un ta pa sacrifica y haci e soño aki bira un realidad esta pa Aruba clasifica y drenta Juegos Centro Americano y Del Caribe cual lo tuma lugar desde juli 2018 na Baranquilla Colombia. Trahando nos por logra.

robotstxt: allowed

filter: keep


text:
Love and addiction… the first part by Dmitri Halley, psychologist
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
Continue reading “Amor y Adiccion… pa touch bo alma… resumen di un tayer cu Dimitri Halley, psicologo”
In need of some valuable tips for a healthy sleep? Dr. Falconi helps us to explore some…
Di dos parti di un entrevista cu Dr. Jaime Falconi, neurologo y psichiatra
• Aceptacion di e reto y problemanan den nos bida. Hopi famia na Aruba conoce situacionnan cu no ta facil. Cuido di nos yiunan den un sociedad cu tin hopi mas peliger cu antes…cuido di un mayor cu ta dement… morto den famia cu ta hinca hende den un proceso di luto largo…
Continue reading “Hopi hende na Aruba no ta drumi bon… Tips pa un soño saludable!”
Problem falling asleep? Dr. Falconi explains possible reasons…
Prome parti di Un entrevista cu Dr. Jaime Falconi, neurologo y psichiatra
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.
Continue reading “Hopi hende na Aruba no ta drumi bon…Preocupacion ta stroba soño…Ki consecuencia esaki tin?”
Problem getting up in the morning? Read some tips on www.comprondiendobida.com
Si ami sigur cu si! Mi’n ta nenga…. y segun estudio, esaki ta e caso cu masha hopi hende. Toch expertonan ta haja cu esaki no mester ta asina hopi problema. Lesa kico abo tambe por hasi!!!
NO pone bo wekker riba ripiti/snooze:
Si, hopi di nos tin e manja di pone e holoshi algun minuut mas tempran, pa despues nos keda drumi algun rato mas. Y nos ta keda primi e konopi di ripiti pa drumi un 10 minuut mas. Pero sin cu nos sa, nos ta primi algun biaha y nos ta cay laat. Y awo nos tin cu pura y hinca stress den nos curpa. NO un bon idea dus.
Estudio ta mustra cu ora nos lanta di biaha ora e wekker bay, esaki ta duna nos hopi mas energia cu si nos keda drumi un rato.
Continue reading “Bo tin problema pa lanta mainta tempran di bo cama? Algun tips!”
Mas of menos 4000 aña pasa, culturanan antiguo manera e Egipcio- y Chinesnan, tabata usa Reflexologia manera un berdadero disciplina di terapia cu a pasa di generacion pa generacion. E reflexologonan antiguo ta hendenan cu poco poco a descubri e existencia di puntonan specifico atraves di cua por stimula e funcionamento di bo organo, kliernan y otro partinan di bo curpa.
Reflexologia ta pone presion leve cu e duim den cierto zona, pa calma malesa y tension. E stimulacion ta yuda pa calma dolor, ta yuda pa saca stofnan toxico di nos curpa y ta preveni cierto malesa y problema di salud cu ta stroba nos di gosa di salud total. Reflexologia ta yuda nos haja e balance natural di energia di nos curpa bek. Reflexologia ta yuda henter bo curpa funciona na un forma harmonioso sin cu necesariamente bo mester usa remedi. Reflexologia di pia ta traha cu e zonanan di tur e organonan di e curpa cu ta localisa bou di e planta di nos pia. Esaki ta e sistema mas usa.
Continue reading “Reflexologia…e arte di cura cu masashi.”
‘Dios a pone su botica den naturalesa pa tur hende por tin remedi’…Kanebloem ta un yerba aromatica cu hopi acidonan importante pa nos curpa: Alfa-bisabolol (den e flor), ascorbico, salicilico, cafeico, caprico, gentisico, linoleico palmitico, oleico, pectico (den e blachi di mata)
Por usa kanebloem como te pa suavisa hopi malestar:
Herbe un cuchara di flor seco pa cada kopi di awa. Bebe 1 kopi pa dia. E ta protega bo sistema gastrico, e yuda ora tin problema cu stoma, cu problemanan cu tripa, ulcera, gastritis, kramp, etc.
Continue reading “Manzanilla – Kanebloem y su efecto curativo”
Celulitis ta un cadena di bolonbonchi di vet acumula cu por forma tanto riba e bilnan, e chanchan y e stoma. Den hulandes e ta conoci tambe como ‘cuero di apelsina’. Celulitis ta worde ocasiona dor di aumento di celnan di vet den e cuero cu ta pega na otro y asina ta forma e bolonbonchinan di vet. Motibo di esaki ta un mal circulacion di sanger y e curpa cu ta retene mas likido cu e tin mester. Celulitis ta afecta principalmente e hende muher.
Celulitis ta mas complica cu e simpel vet cu un curpa ta acumula normalmente, pesey e no ta kita tampoco cu un dieta normal. Celulitis ta un combinacion di vet, awa y stofnan toxico cu keda pega bou di e cuero y no tin caminda pa circula. Ta pa e motibo aki e no ta los ni cu e dieetnan mas streng. Esaki contrario na vet normal cu si ta kima cu dieta.
Mary Jo Foundation ta conoci pa su trabou di sosten pa hendenan muhe cu cancer. Y Merveline Geerman ta conoci pa su trabou den estetica, Viva La Donna Day y su bon gusto. Den e trajectoria aki Merveline a topa cu e hendenan dinamico di Mary Jo Foundation y nan a dicidi di hasi un presentacion con pa mara lenso durante un charla organisa pa e fundacion.
E modelonan tabata Carina, Ingrid y Gloria. Nan tur 3 ta damanan cu ta hajando tratamento pa cancer. Nan ta damanan tambe cu ta hopi conciente cu despues di cancer, tin bida y cu ora bo ta percura pa bo mes, bo ta sinti bo mes mas bon. Tur esaki ta juda pa gosa di un miho calidad di bida y condicion di salud. Hunto cu nan tabata Genevie, jiu muhe di Merveline cu kier a mustra su solidaridad cu muchanan jong cu tambe por haja cancer y den e tratamento pa e malesa, tambe lo por perde nan cabey.
Pa e projecto aki Merveline a busca lenso y sjaal di Hulanda, pa asina por ofrece lo ultimo den moda Europeo. E damanan presente a keda hopi encanta cu e presentacion aki. E modelonan ta haja cu bo no mester sconde bo curpa y tin berguensa pasobra bo tin cancer. Bida ta sigi semper, tambe pa hendenan cu cancer. Nos tur tin reto y nos tur tin bida. Nan tin cancer, pero nan no ‘ta’ nan malesa. Nan ta muhenan jen di bida y esey e potretnan ta mustra.
Continue reading “Mi ta muhe, mi tin cancer y mi ta bunita…”


text:
Minister di Salud Publico, dr. Alex Schwengle hunto cu Director di AZV, Anko Ringeling a splica detayadamente riba introduccion di voucher pa pashentnan y acompañantenan ora bay tuma cuido medico na otro pais. Nan a splica tambe con y kico AZV ta cubri den casonan aki.
Minister Dr. Alex Schwengle a splica cu nos tin un sistema di seguro general pa henter pueblo, garantisando tur pashent, no ta importa ki su religion ta, su color, su rasa of con diki su cartera ta, ta garantisa di un bon cuido.
“Nos tin yen di trabao pa haci. Yen di cos pa drecha esey ta berdad pero si compara nos sistema cu e region, mi por garantisa boso cu nos no ta mucho leu di e miho sistemanan di West Europa of di Norte America. Contrario hopi pais ta envidioso di e sistema cu nos tin y ta bira tempo pa nos siña balora e sistema di AZV cu nos tin”, segun e titular di Salud.
E Minister a sigui bisa cu specificamente ora pashent bay afo tin un comision cu ta analisa si di berdad tin motibo medico pa bay afo. Ora bay afo ta percura pa bay na e miho hospitalnan cu tin na Colombia. Si esey no ta posibel ta bay Hulanda y pa cierto cosnan specifico tin cierto partnernan na Merca.
“Nos ta percura pa e calidad ta bon. Tin cosnan cu tin biaha no ta bay bon y nos ta trahando duro cada bes pa duna un miho servicio pa elimina tur e foutnan cu tin”, E Minister a splica.
No ta para den e ley di AZV cu ora mester bay afo – cu si tin un indicacion cu e persona no por bay su so pa diferente motibo – AZV ta percura pa tin un guia social. E guia social ta un concepto di un sistema social di solidaridad. E persona ta bay pa yuda.
“Nos ta duna un aporte na e persona ey, pero esey no ta nifica cu nos ta paga tur cos. Awo nan ta haci manera cu ta algo nobo e ta. No ta berdad ta un cos cu ta regla pa basta aña caba asina y ami ta haye algo masha bunita”, e mandatario a acentua.
“E no ta algo cu nos ta bisa ta bay keda asina. E ta un prueba pasobra nos ta kere cu nos por hacie miho nos ta bezig ta analisa si e sistema aki ta traha miho sino ta traha miho anto e ora ta bin cu algo otro e ora”, e mandatario a agrega.
Director di AZV, Anko Ringeling a cuminsa na splica cu e vouchernan ta duna esun cu tin e derecho riba cuminda y tambe transporte di hospital pa e hotel.
“Prome cu splica con e ta funciona lo ta bon pa e mandamento di pashent afo den su contexto.
E pashent mes tin derecho riba tratamento den exterior si a constata cu e ta medicamente necesario y cu nos no por hacie akinan na Aruba. Tur pashent ta bay basicamente cu un acompañante.
No ta un derecho di e pashent, o sea, e ley no ta obliga AZV pa manda un acompañante cu e pashent. Esey ta un maneho cu nos a introduci pa motibo cu nos ta kere cu e por yuda e pashent ta eynan pa tin un sosten moral, pero e no ta un derecho ancra den e ley”, Anko Ringeling a splica.
El a sigui bisa cu na Boneiro, cu ta un teritorio Hulandes cu ta cay directamente bao di Gobierno di Hulanda, nan sistema di un acompañante pa un pashent ta hopi mas limita cu di Aruba.
Eynan ta pashentnan riba 70 aña y muchanan te cu x aña solamente ta haya un acompañante. Otro pashent cu mester bay afo no ta haye. Eynan nan tin hopi mas peticion pa bay afo, pasobra nan cuido local ta mas limita cu akinan na Aruba. Hopi specialisacion nan no tin p’esey nan ta manda hopi mas pashent afo.
“Nos a introduci e sistema di e voucher mirando cu nos tin alrededor di 1000 pashent anualmente cu ta manda afo. E administracion cu ta bay hunto cu esey, e placa cu ta haya pa dia di compensacion pasobra no ta cubri tur nan gastonan ta un suma standard cu nos ta duna.
Den caso di Colombia esaki ta 20 dollar. Pa nos administra tur e compensacion pa dia ta un trabao basta intensivo. P’esey nos a bisa cu por ta nos por haya e hospitalnan pa traha hunto cu nos pa nan haci un parti di e logistica di e compensacion diario of na su luga duna e vouchernan pa asina e hendenan por come y haya transporte entre hospital y hotel. Naturalmente loke nos ta paga hospital pa e servicio ey ta hopi transparente”, e director a elabora.
Fuera di esey e facilidadnan ta wordo inspecciona regularmente. Pa cuminsa ta haci un bishita na e hospitalnan pa wak nan facilidadnan. Tambe e facilidadnan logistico manera hotel, cuminda di hotel, etc.
“Den e ultimo comentarionan riba introduccion di e vouchernan tin dos aspecto. Tin e aspecto di e voucher unda ta bisa: si pero esey no ta cubri tur mi gastonan y tin comentarionan riba e calidad di e facilidadnan. Generalmente e comentarionan cu nos ta haya ta positivo”, el a accentua.
“Si tin critica nos tin cu scucha. Nos lo kier haci esey tambe. Loke ta di lamenta ta e comentarionan cu a duna rond di introduccion di voucher y mas ainda unda nan ta bisa cu e no ta cubri tur mi gastonan of ami mes tin cu cumpra colgate. E ta un ‘tegemoetkoming’ e no ta pa cubri tur bo gastonan cu bo tin na Colombia”, Anko Ringeling a enfatisa.
El a termina su presentacion bisando cu e calidad di hotelnan ta bon y ta keda vigila e calidad. “Mester evalua e introduccion di e vouchernan pa analisa si e ta funcionando. Awor e ta den uzo un par di siman y ta mucho tempran pa bisa cu nos lo stop cu ne of sigui cu ne. Nos kier a invita e personanan cu tin tras di e criticanan pa sinta cu nos pa evalua kico ta e problema y busca un solucion”, e director di AZV a conclui.


text:
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Continue reading “Post Traumatic Stress Disorder – PTSD y EMDR”
Drs Mitsy Willems – psicologa – Ora un mucha ta haci locual ta corecto e ta algo importante ya cu di eynan e ta cuminza desaroya kico ta locual ta bon y kico ta malo, erornan ta haci cu e mucha ta siña di un ehemplo, di locual ta desaroyo di su lenguahe.
Un contribucion di Drs Mitsy Willems – psicologa.
Un mucha rebelde ta esun cu ta pone resistencia y cu no ta haci caso na e obediencia; un mucha cu no ta haci nada di locual bo bise. Hopi di e conductanan aki ta cuminza ora un mayor ta autoritario; unda e mayor no sa scucha y ta sinti cu tin semper e berdad riba cualquier cos cu e mucha bisa y haci. Cu mayornan asina e mucha ta desaroya un manera con pa defende su punto di bista, su lugar y su identidad. Aunque esaki ta pone e mucha bira un problema, e ta uza hopi locual ta e defensa personal y e lo bira líder den algún area den nan bida.Locual ta mas importante, ta cu nos yiu mester logra den su mes un autonomía y ta independiente pa e por cuminza resolve su problema, unda e por defende su punto di bista sin haci daño na ningun hende.
Continue reading “Kico mi tin cu haci cu mi yiu ora e bira rebelde.”


text:
Mi ta kere den Dios Tata todopoderoso,
Kreador di shelu i di tera
i den Hesukristu su yu nos Señor.
ku a ser konsebi pa Spiritu Santu,
nase di Maria birgen,
a padese bou di Ponsio Pilato,
a wordu krusifika, a muri i tabata dera,
ku a baha na fiernu, a resusita di tres dia
for di morto, a subi na shelu i ta sinta na man
drechi di Dios Tata todopoderoso i eterno.
Di ei lo e bini pa husga bibu i mortonan.
Mi ta kere den Spiritu Santu,
santa iglesia katolika,
komunion di santunan,
pordon di pika,
resurekshon di karni,
bida eterna.


text:
Gino Vrolijk
Gino Vrolijk a nace dia 4 di oktober na aña 1973. E fecha aki hopi hende no ta lubida, pasobra e ta e dia cu nos ta celebra Dia di Bestia. Bo por rey cua ta e bestia preferi di Gino Vrolijk? Miauw! Su nomber di cariño ta Gino, pero su nomber oficial ta consisti di 7 nomber, un pa cada dia di siman: Georgino, Mathias, Ramon, François, Frederick, Henry y Bethony. Pret no?
E scolnan cu Gino a bay ta Graf von Zinzendorf Kleuterschool, Prinses Irene School, John Wesley College y Colegio Arubano. El a studia na Instituto Pedagogico Arubano y a termina su estudio na aña 1999. E ta e prome meneer cu a specialisa den e edad di mucha di 4 pa 8 aña. Y di e forma aki a bira e prome meneer di scol preparatorio den e historia di enseñansa di Aruba.
Gino Vrolijk a cuminsa traha na Colegio Hilario Angela Basisschool na San Nicolas, e districto na unda el a lanta como mucha. Despues di 4 aña trahando den 1e klas el a traha 4 aña na Departamento di Enseñansa, esta Desaroyo di Curiculo. Eynan el a haci diferente trabou den cuadro di innovacion pa cu enseñansa primario. Por ehempel traha les pa scol y duna presentacion na maestronan di scol riba e importancia di nos idioma Papiamento den enseñansa. Actualmente Gino Vrolijk ta director di Fontein Kleuterschool na Weg Fontein San Nicolas desde 2008. Marcando historia un bes mas, como e prome meneer cabesante di un scol preparatrio den e historia di enseñansa di Aruba.
Den e area social, Gino Vrolijk ta Presidente di e organisacion ‘Famia Planea Aruba’. Y alabes ta miembro di e Board di Directornan di ‘Caribbean Family Planning Association’. ‘I love my body’, ta ken no a bisti e t-shirt aki?!
Sumpi, e wanglo sabi!, ta e prome buki cu Gino Vrolijk a skirbi. E idea pa e storia a bini ora e ta corda riba con e tabata hunga y pasa tempo den e cunucu di su welo. Locual e no por lubida ta e cantidad di bes cu el a trapa riba wanglo. Ay! E tabata grita cada bes. Abo a yega di trapa riba un wanglo?
Na caminda pa e fiesta grandi / Op weg naar het grote feest ta su di dos buki y tabata un honor p’e cu el a haya e oportunidad pa skirbi e Regalo di Siman di Buki pa e Festival di Buki di Mucha di Aruba pa aña 2013.
Gino su deportenan preferi ta core skateboard y tennis. Su wega preferi ta hunga Playstation y carta. Su hobby ta snorkel y cana distancia largo. Kico ta bo deporte y wega preferi? Y cua ta bo hobby?
Tempo Gino tabata chikito, su wela y su mama tabata cont’e un storia tur anochi prome cu e bay drumi. Esta dushi no? Y di aki su interes pa lesamento y buki a cuminsa. Pa Gino Vrolijk conta y/of lesa buki pa muchanan ta masha importante pasobra ta di e forma aki interes pa lesamento ta cuminsa.


text:
Kralendijk – Den e último aña, bintinuebe kompania i persona individual na Boneiru i na otro parti di mundu a duna Sea Turtle Conservation Bonaire (STCB) un man pa salba un total grandi di 3987 yu di turtuga dor di adoptá trintiocho nèshi di turtuga di laman.
STCB ta yama tur e adoptantenan di 2017 masha danki, i ta felisitá nan ku e resultado fantástiko akí!
E kantidat di kompania lokal ku a adoptá un nèshi a multipliká ku kuater for di komienso di e kampaña di Adoptá un Nèshi na 2015. E manager di STCB, Mabel Nava ta deklará: “Nos ta sumamente kontentu ku e apoyo di kompanianan lokal! Sosten na Boneiru su turtuganan di laman, ku ta hopi gustá, ku adopshon di un nèshi di turtuga ta habri kaminda pa promoshon prominente.
E adoptantenan ku ta demonstrá nan kompromiso ku Boneiru su naturalesa úniko pa medio di Adoptá un Nèshi, ta kai den spòtlait pa medio di medionan sosial, komunikado pa prensa, e wèpsait di STCB, i e Nest-O-Meter.
Ademas Adoptá un Nèshi ta lanta interes di kompanianan estranhero; e adoptantenan di e aña akí no ta establesé na solamente Bonaire, pero tambe na Merka, Hulanda, Alemania i Suisa. Adoptá un Nèshi di e manera akí ta duna kompanianan lokal oportunidat pa oumentá nan promoshon na Boneiru i den eksterior.”
STCB ta spera ku e kantidat di adoptante lokal lo sigui krese den 2018. E organisashon ta invitá bo pa mara nòmber di bo kompania na protekshon di Boneiru su turtuganan di laman dor di partisipá na Adoptá un Nèshi 2018. Un adopshon di nèshi ta kosta USD 600, i ta duna oportunidat pa oumentá bo promoshon i bo konsiensia ku protekshon di naturalesa miéntras ku bo ta invertí den un futuro duradero pa Boneiru su turtuganan di laman.
Masha danki pa bo sosten na e mishon di STCB i reskate di 3987 yu di turtuga dor di adoptá un nèshi di turtuga di laman den 2017: Blue Jay Holding Bonaire B.V., At Sea Restaurant Bonaire, Barbara & Angelique, Bee in Tune, ContourGlobal Bonaire, Cargill Salt Bonaire B.V., Maduro & Curiel’s Bank Bonaire N.V., Casa Presioso, Daniel & Christine Fisher, dNM Interim, Bonaire Office Systems B.V., Dive Friends Bonaire, VIP Diving, Bonaire Logistics, Go Dive Houten, Kitty Handschuh, Harbourtown Real Estate, American Consulting Group B.V., Great Adventures (Harbour Village Beach Club), Lac Bay Resort, Sunbelt Realty Bonaire, Tricia O’Malley, Michael Hutton, RE/MAX Paradise Homes, Administratiekantoor Brandaris B.V., Renee van Geel/Mentha Capital, Sandy Uyeda, Buts Technical Consultancy, i Hamlet Oasis Resort.


text:
Recientemente un grupo di empleado di Nagico Insurance Aruba a sigui e curso Time Management cu a wordo presenta pa drs. Ina Croes di B & P Interface Training and Consultancy. E curso a focus riba con pa plania y haci uso di bo tempo na trabao.
Gerencia di Nagico ta kere den inverti den nan empleado y p’e motibo aki nan ta percura pa nan empleadonan ricibi curso riba un variedad di tereno cu ta relata na nan trabao.
Upgrading di un empleado ta un inversion den mehoracion continuo di bo servicio na cliente.
E participantenan a siña den un forma hopi practico con pa: Establece nan meta y con pa dedica tempo pa logra esaki; Analisa e manera con pa usa nan tempo regularmente; Plania nan tarea na trabao y nan deseo nan personal; Stipula prioridad den trabao, kico nan mes por haci y kico por wordo delega na otro empleado.
Esnan cu a gradua p’e curso aki ta: Annique Wever, Cefrenne Koolman, Christa Croes, Ghislaine van der Linde, Pauline Arendsz y Marinan Oduber.
B & P Interface Training kier a extende un palabra di felicitacion na tur esnan cu a gradua y desea nan hopi exito den nan trabao.


text:
Na Cas di Partido AVP na Tanki Flip e partido berde a tene un otro accion di pega sticker. Manera semper esaki ta un actividad masha agradabel cu ta bay man den man cu masha hopi animacio, positivismo y den tremendo ambiente. E fraternidad cu ta reina entre esnan presente ta contagioso y asina cada biaha e grupo ta bira mas grandi.
Por a mira lider di partido AVP Mike Eman pegando sticker riba auto y banda di dj’e su colega Paul Croes. Candidatonan di e lista di speransa a acudi masalmente na Tanki Flip y durante mas o menos tres ora largo nan hunto a pega 1500 sticker.
Entre nan por a mira e caranan contento di Marlon Sneek, Jennifer Arends, Clarisca Velasquez, Jeffrey Kelly, Norman Roos, Lorna Varlack, Mervin Wyatt-Ras, pero tambe e hoben Ronwayne Kock, kende eleccion pasa tabata riba un otro lista poltiico.
Autonan tabata para pa haya nan sticker y sin duda tambe pa wordo saluda dor di Paul Croes y Mike Eman. E anochi tabata exitoso. Diamars partido tin su siguiente ‘stickeractie’ cu sin duda ta uno di gran exito un bes mas. E mashin a start y por lo pronto no ta para.


text:
Papiamentu
E lenga materno di e poblashon di e tres islanan Aruba, Boneiru i Kòrsou yama Papiamentu. Na Aruba, “Papiamento” na Boneiru i KòrsouPapiamentu. Papiamentu ta e lenga mas papia na e islanan karibense ABC, teniendo un státus ofisial riba e isla di Aruba i Kòrsou. E lenga aki ta rekonosí na Boneiru pa e gobièrnu Hulandes. Papiamentu tambe ta wòrdu papia na e isla di Saba, Sint Maarten i Sint-Eustatius.
Lesa tambe Ortografia di Papiamento di Aruba i Ortografia di papiamentu (na Kòrsou). Papiamentu ta varia un poko di isla pa isla, bario pa bario i di dékada pa dékada. Vokabulario i entonashon ta kambia un tiki. E diferensia di mas grandi ta entre e ortografia (sistema di skirbimentu) di Aruba i di Kòrsou.
Papiamentu ta un idioma Krioyo probablemente derivá for di Portugues e vokabulario ta influensia di lenga Afrikano, Ingles, Hulandes, Spaño i Arawak. Papiamentu tin dos dialekto prinsipal: Papiamento, papia na Aruba; i Papiamentu, papia na Boneiru i Kòrsou.
Kontenido
Historia[editá | editá fuente]
Segun historia, e vokabulario básiko y e karakterístika gramatikal ta similar ku esun di e lenga di Kabo Bèrdè ku a surgi ku un fundeshi básiko ku ta di Portugues y otro influensia ku a pasa despues (siglo 17 y 18 respektivamente). E nòmber di e idioma mes ta bin di papear, un palabra usa den Portugues y Spañó kolonial: kompará ku Papiá Kristang basa riba Portugues krioyo di Malaysia y Singapura, y e krioyo di Kabo Bèrdè papiâ òf den Caribe (Puerto Rico, Repúblika Dominikano, Cuba) "papiar"- papia ekstensivamente (pero tambe den e término Portugues kiermen "kome"). Spaña a clama e dominio over di e islanan den siglo 15, pero nan no a hasi hopi uso di dje. Na 1634, West Indische Companie (WIC) a tuma e islanan over, deportando e Arawaknan cu a keda y e poblashon Spaño pa continente y a pone nan bira centro di trato di catibo entre Africa y Caribe.
E historia di e orígen di Papiamentu te ainda no ta konosí. Probablemente Papiamentu a nase for di Portugues òf for di Spañó. Un resúmen di e debate tokante Papiamentu ta di haña den un buki di Jacobs (2009a).
E prome evidencia di e uso genarlisa di e Papiamento di Aruba por wordo mira den un documento oficial di Curaçao den siglo 18. Den siglo 19, e mayoria di e materialnan tabata skibi na Papiamento incluyendo buki di scol, di Misa Catolico Romano y e himnarionan. E prome corant na Papiamento publica na aña 1871 cu e titulo "Civilisado". "Civilizador" ta un palabra Spaño y Portugues, pero por wordo comprondi como custumber di e papiamento na final di palabra e "r" ta cai afo.
Teoria di e desaroyo local[editá | editá fuente]
Tin diferente teoria tocante e desaroyo local. Den un sierto teoria ta propone cu Papiamento a desaroya den Caribe for di un pidgin Portugues-Africano tabata usa pa comunica cu e catibonan di Africa y catibo Portugues cu despues Hulandes y Spaño (tambe Arawak) a influenciá.
E poblacion Hudio-Portugues di isla ABC a crece considerablemente despues di 1654, ora e Portuguesnan a recupera e teritorio Hulandes den noort-oost Brazil, causando mayoria parti di e papiado Portugues di e tera pa huí di persecucion religioso. E rol precies di Hudio Sefari den cuminsamento di e desaroyo no ta conoci, pero loke por defini ta ku ta hunga un rol prominente den e desaroyo di Papiamento.
Hopi di e prome residentenan di Curaçao tabata Hudio Sefarí of di Portugal, Spaña of Brazil. Pesei por asumi cu e Hudio-Spaño a wordu trese pa Curaçao, kaminda gradualmente a plama pa otro parti di comunidad. Como e comunidad Hudio a bira importante den mercadeo y comercial nan tabata papia na Papiamento cu un poco di influensia di Ladino. Mientras varios nashon tabata bas di e isla, Papiamento a bira e idioma mas papia di tur dia.
Status[editá | editá fuente]
Na Aruba, Papiamento i Hulandes ta e idiomanan ofisial mientras ku na Antia Hulandes, Papiamentu, Ingles i Hulandes ta esun ofisial.
Den senso di 2000 i 2001,Un logra konta un total di 106.054 hende na Kòrsou, 59.984 hende na Aruba, i 8059 hende na Boneiru ku a bisa ku papiamentu ta nan idioma di papiá na kas. Kasi tur hende ku ta biba na e islanan ABC y ku a nase na e islanan ABC por papia papiamentu. Ademas hopi imigrante for di e islanan ABC ta bai biba na Hulanda; ku nan no sa papia papiamentu na kas.
Ortografia[editá | editá fuente]
Korsou i Boneiru ta usa un sistema di skibimentu fonétiko. Aruba tin un sistema históriko hopi similar na spañó.
Parti distintivo di e sistema di Kòrsou[2]:
- E zonido /k/ semper ta indiká pa e lèter k. (Na Aruba /k/ por habitá c òf k .)
- Aksènt agudo ta indiká sílaba ku tin strès impronostikabel.
- E sistema di Kòrsou tin e lèternan è, ò, ù, ü.
- E sistema di Kòrsou no tin x.
Vokalnan[editá | editá fuente]
Papiamentu tin e siguiente 9 vokalnan.[3] E sistema di Kòrsou tin un símbolo pa kada vokal. E sistema di Aruba ku 6 símbolo tin mas ambigwedat.
Nota[editá | editá fuente]
- ↑ Ethnologue
- ↑ Ortografia di papiamentu, di dos edishon. Korsou: Sekshon Informativo di Schooladviesdienst, 1983
- ↑ Philippe Maurer. Die Verschriftung des Papiamentu, den Zum Stand der Kodifizierung romanischer Kleinsprachen. Gunter Narr Verlag, 1990


text:
E Parada di Mucha na Oranjestad a start exactamente 2:00pm, manera planea adelanta dor di Polis y e organisacion SMAC. Tabatin 5 grupo den e parada, cu hunto a alcansa un total di 1170 participante. E prome grupo a yega final pa 6:10pm, mientras cu e ultimo grupo a yega 6:55pm.
Pa loke t’e envolvimento di Cuerpo Policial Aruba, a percura pa pone Polis Uniforma disponibel, sosteni cu gruponan specialisa di Mobiele Eenheid, K-9, Polis Motorisa, Recherche, personal den Commando Kamer y sin lubida e personal administrativo. Hunto nan a yega 111 Polis riba pia pa guia e parada den cayanan di Oranjestad.
Polis a haci hopi esfuerso pa den un maneho strategico, traha riba e medidanan di prevencion prome, durante y despues di parada. Mas presencia di Polis ta inspira mas trankilidad y esnan cu un idea di haci malo ta pensa su mes bon prome.
Asina mes den algun caso specifico, mester a actua represivo y a detene e sospechosonan.
Na tur ta solamente 3 detencion tabatin rond di e parada di mucha di Oranjestad, cu hunto a produci multanan cu a alcansa 750 florin.
E detencionnan tabata debi na “wederspannigheid”, posecion di marihuana y no sigui ordo di Polis. E sospechosonan ta di 17, 22 y 35 aña di edad y tur ta hende homber.
Polis ta satisfecho cu e comportacion di publico, pasobra e resultado di e aña aki ta traduci su mes den 50% menos detencion cu aña pasa, unda a detene 6 sospechoso y a duna multa na balor di Afl. 1550,=.
E maneho di Ministerio Publico y Cuerpo Policial Aruba p’e temporada aki, conoci como “Faya bo Haya” y “Listramento Preventivo” lo sigui na vigor p’e siguiente paradanan di Carnaval y eventonan Carnavalesco.